australian cattle dog
Store norske leksikon,Teknologi og industri,Landbruk,Husdyr,Hund,Hunderaser
Australian cattle dog er en gjeterhund for storfe, som opprinnelig ble selektert bare på bruksegenskaper. Nå er det også en utstillingsrase. Rasegrunnlaget er noe usikkert, men hviler på gjeterhunder både fra Storbritannia og det europeiske kontinent.
Den var en robust og kraftig kvegdriver i Australia,men ble etter hvert også populær i Europa og USA. Den er utpreget selvstendig og arbeidsglad. Beskrivelse Skulderhøyde hos tisper er 43–48 cm, og hos hannhunder 46–51 cm. Den har kraftig hode og stående ører. Kroppen er kompakt, rektangulær, og halen er sabelformet. Pelsen har tett underull, kort, stri overpels, rød marmorert, blå eller blåflekket med rustbrune tegninger. Les mer i Store norske leksikon Hund Hunderase Liste over hunderaser Hundens historie